Тема: Гасыйм Лотфи “Песнәк белән Миләүшә”

Максат: 1. Балалар язучысы Гасыйм Лотфи турында белешмә бирү. “Песнәк белән Миләүшә” хикәясен уку.

2. Темага бәйле рәвештә укучыларның сөйләм телен һәм иҗади фикерләвен үстерү, лексиканы баету.

3. Кошларга карата кызыксыну, кайгыртучанлык тәрбияләү.

 Җиһазлау: дәреслек (Р.Р.Нигъмәтуллина “Татарча да яхшы бел” 7 нче сыйныф, Казан, “Мәгариф” нәшрияты,2007), эш дәфтәрләре, интерактив такта, карточкалар, тест биремнәре.

 Дәрес барышы

1. Актуальләштерү.
2. Исәнләшү.
* Хәерле көн, укучылар!
* Рәхмәт!

Бүгенге дәресебездә без балалар язучысы – Гасыйм Лотфи белән танышырбыз, аның “Песнәк белән Миләүшә” исемле хикәясен укырбыз.

1. Дәрескә керешеп киткәнче фонетик күнегүләр ясап алабыз.

ә ү ө ң җ һ

ың ең ң үң

моның менең ноның ненең

моныңмы менеңме ноныңмы ненеңме

җиң җиңү җиңүче

Интерактив тактага карыйбыз:

Тук,тук, тукран

Тукылдатып утырам.

Мичтә бәлеш пешәме?

Шуны көтеп утырам.

1. Ә хәзер укучылар өй эшен тикшерәбез. 12 нче күнегү, 105 нче бит. Бер төркем укучылар сорауларга җавап, икенчеләре сораулар буенча хикәя язарга тиеш иде.
2. Дәресебезгә керешеп киткәнче, бераз сөйләшеп алыйк әле.
* Маша, әйт әле, бүген ничәнче число?
* Бүген көн нинди?
* Көн кояшлымы?
* Кар явамы? (һ.б. сораулар бирелә)
1. Яңа теманы өйрәнү.
2. Укучылар! Без бүген балалар язучысы – Гасыйм Лотфи белән танышабыз. Г.Лотфиның тууына 110 яшь. Гасыйм Лотфи Татарстанның Әтнә районы Иске Әҗем авылында туа. Башлангыч һәм урта белемне мәдрәсәләрдә ала аннары укыту белән шөгыльләнә.

Ул балалар өчен хикәяләр, әкиятләр, шигырьләр яза. Г.Лотфи татар балалар әдәбияты проблемалары, татар әдәбияты дәреслекләрен яхшырту, укыту методикасын күтәрү буенча фәнни-практик эчтәлекле мәкаләләр язып бастыра. Әдип татар теленә әдәби әсәрләр тәрҗемә итү өлкәсендә дә күп хезмәт куя. Кызганычка каршы фотосурәте юк.

Интерактив тактага карыйк. Г.Лотфи турындагы белешмәне дәфтәрләргә язып куябыз.

1. Балалар мин сезгә бер табышмак әйтәм. Җавабын бергәләп уйлап карыйк әле.

Түшләрендә кояш төсе

Аркасында яз төсе

Кышын тәрәзәмә килеп:

“Таныйсыңмы?”- ди төсле.

-Бик дөрес укучылар. Ә песнәкләрне нинди кошлар дип атыйбыз?

-Бездә кышлаучы кошлар.

-Тагын бездә кышлаучы нинди кошларны беләсез?

-Чыпчык (воробей)

-Саескан (сорока)

-Күгәрчен (голубь)

-Укучылар, кошлар өчен ачлык куркынычмы, әллә салкынмы?

-Кыш айлары безнең якларда калган кошлар өчен иң авыр чор. Мәсәлән, ун песнәкнең тугызы суыктан түгел, ачлыктан үлә.

-Без кошларга ничек ярдәм итә алабыз?

Дөрес. Җимлекләрне форточкаларга яисә балконга беркетеп куйсаң бик әйбәт.

Интерактив тактага карыйк: Кошлар ашханәсен төрлечә эшләргә була. Моның өчен кибеттән сатып алынган сок коробкаларын файдаланырга була. Иң әһәмиятлесе җим салырга онытмагыз.

* Җим итеп нәрсә алырсыз?
* Әйе, көнбагыш, кавын, карбыз, кабак орлыклары, тары ярмасы. Песнәкләрнең иң яраткан ашы – туң май, ит, сыр.
1. Бүгенге дәрестә песнәкләргә ярдәм итү турында сөйләшербез. Г. Лотфиның “Песнәк белән Миләүшә” хикәясен укырбыз.
* Текстка күчкәнче сүзлек өстендә эшләп алабыз. Яңа сүзләр тактада. **тыш** **- урам**
 **чукый**  **- клюёт**
**тәрәзә пыяласы** **– оконное стекло**
 **кисәк**  **- кусок** Бер укучы укып чыга. Бергәләп укыйбыз. Яңа сүзләрне сүзлек дәфтәренә язып куябыз.
* Хәзер шул сүзләр белән сүзтезмәләр, җөмләләр әйтеп карыйк.

(Тышта салкын, агачны чукый, тәрәзә пыяласы бозлы, ипи кисәге).

1. Яңадан тактага карыйк. Сүзләрнең дөрес тәрҗемәләрен табыгыз.Дәреслегебезнең 106 нчы битен ачабыз, 3 нче күнегүне табабыз, игътибар белән карап барабыз.
* Аңлашылмаган сүзләр бармы?
* Хикәядә кайсы ай сурәтләнгән?
* Һава торышы нинди?
* Ни өчен песнәк тәрәзәне чукый?
* Кызның исеме ничек?
* Миләүшә песнәккә ничек ярдәм итә?
* Песнәк Миләүшәгә рәхмәтен ничек итеп әйтә?
* Автор әлеге хикәясе белән безгә нәрсә әйтергә теләгән?
1. Ял итеп алыйк. Физминутка.
2. Хикәяне чылбырлап укып чыгабыз.
3. Мин җөмләнең беренче сүзен укыйм, сез шул сүз кергән җөмләне табасыз, укыйсыз, тәрҗемә итәсез.
* Көннәр
* Суык бабай
* Беркөнне
* Күз ачып йомганчы
* Канатларын кагып
1. Йомгаклау.

-Белемнәребезне тест сораулары ярдәмендә тикшереп алабыз.  **1.Гасыйм Лотфи кайда туган?
 а) Әтнә районында
 ә) Буа районында
 б) Зәй районында 2. Дөрес тәрҗемәне тап. *Чукый* а) летает
 ә) клюёт
 б) поёт
3. Кайсы тәрҗемә дөрес. *Взмахнув крыльями, поблагодарила.* а) Канатларын кагып, рәхмәт әйтте.
 ә) Канатларын кагып, очып китте.
 б) Канатларын кагып, килеп җитте.** Интерактив тактада тикшерәбез.

1. -Без бүген дәрестә нинди кошлар турында сөйләштек?

-Бездә кышлаучы кошлар турында.

-Аларга кыш көне ярдәм кирәкме?

-Без ничек ярдәм итә алабыз?

-Әйдәгез канатлы дусларыбызны саклыйк һәм яклыйк!

 3. Өй эше ике вариантта бирелә. I вариант 107 нче бит, 6 нчы күнегү
II вариант 107 нче бит, 7 нче күнегү

 4. Билгеләр кую.